જિલ્લાની બે મોટી સહકારી સંસ્થાઓ બનાસડેરી અને બનાસબેંકના ડિરેક્ટર તરીકે, જમીનવિકાસ બેંકના ડિરેક્ટર તરીકે, ચૌધરી કન્યા કેળવણી મંડળ,ગાંધીનગર, અખીલ ભારતીય ચૌધરી સમાજ સંસ્થા માઉન્ટઆબુ, આદર્શ હાઈસ્કૂલ પાલનપુર, આર્ટ્સ કોલેજ વડગામમં સામાજિક કાર્યકર તરીકે , અંબાજી ચૌધરી વિશ્રાંતી ગૃહના પાયાના કાર્યકરથી માંડીના જીવનના અંત સુધી તેમની સેવા અવિરત મળતી રહી હતી. ખેડૂતોના ભલા માટે અને હિત માટે વિચારતા ખેડૂતોના હામી તરીકે તો બીજી બાજુ રાજકીય સુઝબુઝ ઘરાવનાર અને પોતાની વાતને સબળ રીતે રજુઆત કરનાર અગ્રણી તરીકે તો બીજી બાજુ જલ્દી માન્યામાં ન આવે તેવા ઇશ્વર પ્રત્યેનો અનુરાગ ભક્તિભાવ આધ્યામિક દ્રષ્ટિકોણ…આમ હાથીકાકા જુદા જુદા સમયે જુદા જુદા સ્વરૂપે જોવા મળે તેનો પ્રત્યક્ષ અનુભવ ઘણાને હતો.